CELEX: 62020CN0459
Language: da
Date: 2020-09-15 00:00:00
Title: Sag C-459/20: Anmodning om præjudiciel afgørelse indgivet af Rechtbank Den Haag, tingstedet i Utrecht (Nederlandene) den 15. september 2020 — X mod Staatssecretaris van Justitie en Veiligheid

21.12.2020   
            
            
               DA
            
            
               Den Europæiske Unions Tidende
            
            
               C 443/10
            
         
      Anmodning om præjudiciel afgørelse indgivet af Rechtbank Den Haag, tingstedet i Utrecht (Nederlandene) den 15. september 2020 — X mod Staatssecretaris van Justitie en Veiligheid
      (Sag C-459/20)
      (2020/C 443/11)
      Processprog: nederlandsk
      
         Den forelæggende ret
      
      Rechtbank Den Haag, tingstedet i Utrecht
      
         Parter i hovedsagen
      
      
         Sagsøger: X
      
         Sagsøgt: Staatssecretaris van Justitie en Veiligheid (statssekretæren for retlige anliggender og sikkerhed
      
         Præjudicielle spørgsmål
      
      
                  1)
               
               
                  Skal artikel 20 TEUF fortolkes således, at den er til hinder for, at en tredjelandsstatsborger, der forsørger sit mindreårige barn, der er EU-borger, nægtes ret til ophold i den medlemsstat, hvor den mindreårige er statsborger, når den mindreårige EU-borger i relation til tredjelandsstatsborgeren befinder sig i et faktisk afhængighedsforhold, og den mindreårige EU-borger befinder sig uden for medlemsstatens eller EU’s område og aldrig har befundet sig på EU’s område, hvorved den mindreårige EU-borger faktisk nægtes adgang til EU’s område?
               
            
                  2)
               
               
                  
                              (a)
                           
                           
                              Skal (mindreårige) EU-borgere have en interesse i at udøve de rettigheder, de har på grundlag af EU-borgerskabet, eller skal de godtgøre en sådan interesse?
                           
                        
                              (b)
                           
                           
                              Kan det i denne forbindelse spille en rolle, at mindreårige EU-borgere som regel ikke selvstændigt kan gøre rettigheder gældende og ikke selv kan bestemme deres opholdssted, men i så henseende er afhængige af deres forældre, og at dette kan medføre, at der på vegne af en mindreårig EU-borger gøres krav på, at denne udøver sine rettigheder som EU-borger, mens dette måske er i strid med andre hensyn som omhandlet i blandt andet Chavez-Vilchez-dommen (1)?
                           
                        
                              (c)
                           
                           
                              Er disse rettigheder ubetingede i den forstand, at de ikke må mødes med hindringer, eller at den medlemsstat, i hvilken den (mindreårige) har statsborgerskab, selv er omfattet af en positiv forpligtelse til at muliggøre udøvelse af disse rettigheder?
                           
                        
            
                  3)
               
               
                  
                              (a)
                           
                           
                              Skal der ved bedømmelsen af, om der er tale om et afhængighedsforhold som omhandlet i punkt I, lægges afgørende vægt på det spørgsmål, om forælderen, tredjelandsstatsborgeren, før sin ansøgning om opholdsret eller før afgørelsen om afslag på opholdsret blev truffet eller før det tidspunkt, hvor en national retsinstans skal træffe afgørelse i en på grund af dette afslag indledt juridisk procedure, varetog den daglige omsorg for den mindreårige EU-borger, eller om der findes andre, som tidligere har påtaget sig denne omsorg og/eller kan fortsætte hermed?
                           
                        
                              (b)
                           
                           
                              Kan det herved kræves, at den mindreårige EU-borger, for at denne faktisk kan udøve sine rettigheder som EU-borger, flytter til EU’s område til sin anden forælder, der er EU-borger, men som muligvis ikke længere har forældremyndigheden over den mindreårige?
                           
                        
                              (c)
                           
                           
                              Har det i bekræftende fald nogen betydning, om denne forælder ikke har forældremyndigheden og/eller ikke båret den retlige, økonomiske og følelsesmæssige forsørgelse og ikke er beredt til at påtage sin denne forsørgelse af den mindreårige?
                           
                        
                              (d)
                           
                           
                              Såfremt det fastslås, at forælderen, tredjelandsstatsborgeren, alene har forældremyndigheden over den mindreårige EU-borger, betyder dette da, at spørgsmålet om den retlige, økonomiske og/eller følelsesmæssige forsørgelse, skal tillægges mindre vægt?
                           
                        
            
         (1)  C-133/15, EU:C:2017:354.